5 Manera de Libra de Alguen Manipulador
Dja bu kostuma xinti ma alguen sta kontrolau pa bu vivi bu vida de jetu ki es kre? Ou alguen ki ta uza violencia psicologico, sima flau kusas sima”bu ka ten serbentia” ou ”bo é burra” ou es ta flau outrus palavras ki ta destrui bu autoestima?
Si bu sta passa pa es tipo de situasons, de certeza bu sta na mó de alguen manipulador.
Mas modi ki bu ta libra des?
1. Toma noson de kuse ki es sta na faze
Identifika si comportamento. Por exemplu, es é ta komporta de um manera ku bó, ki bu ta xinti ma algum kusa ka sta dretu? Analisa kusé ki es sta faze.
2. Dicidi ma bu é forte
Por exemplu na um relason, pessoa manipulador ta faze ma el é vitima, e as vez é ta fla ma bó ki é kulpada pamodi relason ka sta bai dretu.
Alguen ka ta pode magua ou pou embaixu si bu ka dexas. Si es sta na fazeu xinti culpada, tenta odja ki palavras ki es ta uza e modi ki es sta agi. Ka bu ligas e poi bu atenson na kusas ki ta dau um midjor perspectiva de vida.
3. Confrontas
Fala ku pessoa sobre es situason, fla verdade. Flal sobre si comportamento e dexal sabe ma bu ka ta seta pa é kontrola bu vida.
4. Aumenta bu autoestima
Confia na bo mesmu e descubri bus capacidades. Bó é inda midjor de kel ki as vez bu ta pensa..
5. Afasta
Acredita, bu pode afasta, e si mé inda bu ta sobrevivi sem kel pessoa, as vez bu ta konsigui vivi inda midjor ki antes.
Si dja bu libra de alguen ki sta ta manipulaba bó na nhos relason, li sta alguns perguntas ki bu deve faze bo mesmu pa bu futuru:
1. Kusé ki n kré gosi? Bu ka ta pode muda passadu, nu ka podi dexa nos passado straga nos sonhos e nem ka pode impidinu de ser kel alguen ki nu kre ser na fururu. Xinta e pensa na bu planus de futuru, na bu sonhos. Skrebi na papel kel ki bu kre faze é um bom manera de komesa na plania bu vida.
2. Kusé ki bu ka kré? Dicidi modi ki bu kre ser tratadu, e kuse ki bu ta faze pa bu garanti ma kela ta kontisi.
3. Ki riscos ki n kré toma pa n alcança nhas sonhos? Dipos ki bu responde es pergunta, djobi kual ki é bu capacidades, sabe tambe kual ki é bu situason e bu limites.
Ten certeza ma bu kré bai mutu mas longe e ma bu kré faze um kusa pa bó, um kusa ki bó ki kré faze.
4. Kusé ki n sta mesti pa faze xinti feliz? BÓ é uniku alguen nes mundu ki sabe kusé ki é midjor pa bó e ki sabe kusé ki ta fazeu feliz.
169total visits,1visits today
spa_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn ita_Latn kea_Latn tur_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn